**Arta de a vorbi vs. arta de a tăcea**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prezența ei era o bucurie

ce,-ntotdeauna, sufletu-mi înmiresma,

indiferent prin care murdărie,

acesta, pân-a o vedea, se zbuciuma.

Vorbirea ei era o simfonie

ce echilibrul, mai mereu, îmi clătina,

cu tonuri parcă destinate mie

și cu idei la care mintea-mi rezona.

Ochii ei erau precum un cer senin

la care-n van cătam a rămâne rece,

spăimântat ca-ntâmplător să nu devin

cel ce fulgere-n privire i-ar aduce.

(Totuși, câte-odat'-ai fi complet nebun

să-i spui vreunei minuni cât ți-e de dragă;

deci, te poticnești în gându-ți "oportun":

"Șșșt, bolovane... c-aici nu prea-i de șagă!")

Acum, deși viața ne-a tot depărtat,

iar chipu-i abia-mi mai vine-n amintire,

suspin, când și când, adânc înduioșat

de cum poate sfârși o-ntâie iubire.